- Չգիտեմ՝ գործող թաղապետին թուրքերի՞ց, թե չինացիներից են որոշել այդպես անձնազոհաբար պաշտպանել, բայց բարոյական եմ համարում, որ հանրապետականը որոշել է սատարել իր կուսակցին: Սակայն, ուզում եմ հիշեցնել 2003-ի խորհրդարանական ընտրությունները, երբ Դավիթաշենում բացարձակ հաղթանակ եմ տարել այնպիսի մի մրցակցի հանդեպ, որին պաշտպանում էր ոչ միայն ողջ քաղաքական դաշտն ու իշխանական օղակները, այլեւ մի քանի օլիգարխներ իմ ընտրատարածք էին լցրել իրենց փողերն ու կիլովատները: Պատգամավորական ընտրություններում իմ պարտության պատճառը միայն այն եղավ, որ Աջափնյակը, որը եւս մտնում էր իմ ընտրատարածքի մեջ, իմ կողմից անվերահսկելի էր: Այնպես որ, ինձ ո՛չ վախեցնում, ո՛չ էլ մտահոգում են քաղաքական ուժերի հայտարարությունները: